

 LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2017.gada 6.jūlijā Nr.**356**

 (prot.Nr.**17**, **1**.§)

# Par Daugavpils pilsētas domes priekšsēdētāja biroja izveidošanu

Pamatojoties uz likuma “Par pašvaldībām” 3.panta pirmo daļu, 21.panta pirmās daļas 27.punktu, Daugavpils pilsētas domes 2005.gada 11.augusta saistošo noteikumu Nr.5 “Daugavpils pilsētas pašvaldības nolikums” 21.punktu,

ievērojot Valsts pārvaldes iekārtas likuma 10.panta desmitajā daļā noteikto principu, ka valsts pārvaldi organizē pēc iespējas efektīvi, valsts pārvaldes institucionālo sistēmu pastāvīgi pārbauda un, ja nepieciešams, pilnveido, izvērtējot arī funkciju apjomu, nepieciešamību un koncentrācijas pakāpi, optimizējot pašvaldības administratīvo struktūru, nodrošinot efektīvu pašvaldības pastāvīgo funkciju izpildi un resursu efektīvu izmantošanu, atklāti balsojot: PAR – 9 (R.Eigims, A.Elksniņš, A.Gržibovskis, M.Ivanova-Jevsejeva, L.Jankovska, V.Kononovs, M.Lavrenovs, I.Prelatovs, A.Zdanovskis), PRET – 1 (A.Broks), ATTURAS – 4 (R.Joksts, I.Kokina, J.Lāčplēsis, H.Soldatjonoka), **Daugavpils pilsētas dome nolemj:**

1. Izveidot Daugavpils pilsētas domes (turpmāk - Dome) administrācijas struktūrvienību - Domes priekšsēdētāja birojs (turpmāk - Birojs).

2. Apstiprināt Biroja nolikumu (pielikumā).

Pielikumā: Biroja nolikums.

Domes priekšsēdētājs *(personiskais paraksts)* A.Elksniņš